Óhætt er að segja að sunddeild UMF Neista hafi komið , séð og sigrað á meistaramóti UÍA í sundi sem haldið var um helgina . Mótið er hið fyrsta sem haldið er samkvæmt nýju mótafyrirkomulagi Sundráðs UÍA þar sem gert er ráð fyrir fjórum sundmótum á vegum UÍA árlega . Framkvæmd mótanna er sameiginleg með sunddeildunum sem mynda ráðið og skrifstofu UÍA . Meistaramótið er aldursflokkamót og voru keppendur að þessu sinni um 50 talsins á aldrinum 7 - 14 ára . Frábær árangur hjá ungu liði Neista . Úrslit stigakeppninnar voru þessi :